Diari Oficial de la Generalitat Valenciana


Sumari del DOGV 3115, del 05-11-1997 (1997/11356)

RESOLUCIÓ de 15 d'octubre de 1997, de la Conselleria d'Economia, Hisenda i Administració Pública, per la qual autoritza determinada transferència de crèdit des del programa 612.60 Despeses diverses, capítol II, al capítol VI del programa 612.10 Planificació i Previsió Econòmica, per import de vuit milions nou-centes mil pessetes (8.900.000 PTA).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3115

Data del DOGV
:   05-11-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/11281


Organisme emissor
:   Conselleria d'Economia, Hisenda i Administració Pública

Tipus de document
:   Resolució

3691 RESOLUCIÓ de 15 d'octubre de 1997, de la Conselleria d'Economia, Hisenda i Administració Pública, per la qual autoritza determinada transferència de crèdit des del programa 612.60 Despeses diverses, capítol II, al capítol VI del programa 612.10 Planificació i Previsió Econòmica, per import de vuit milions nou-centes mil pessetes (8.900.000 PTA). [97/M11079]
  
En el capítol II del programa 612.60 Despeses diverses es van consignar crèdits per import de 75 milions de pessetes, destinats a cofinançar en un 75% assistències tècniques per al desenvolupament de programes amb finançament del Feder inclosos en l'acció 8.1.1. que disposa una sèrie d'actuacions de caràcter divers que permeten un adequat desenvolupament, coordinació, avaluació i difusió de les diferents accions cofinançades pel Feder.
  
Al llarg de l'exercici i a mesura que s'han plantejat necessitats en els distints centres gestors de programes i accions cofinançades, s'ha anat transferint a aquests part dels 75 milions, dels quals en l'actualitat queden en el programa Despeses diverses 45,3 milions.
  
Plantejada la necessitat de contractar, a càrrec del capítol VI del programa 612.10 Planificació i Previsió Econòmica, determinats serveis en matèria informàtica que possibiliten i faciliten el desenvolupament dels programes comunitaris Feder, per import de 8.900.000 pessetes, que impliquen un cofinançament del fons esmentat de 6.675.000 pessetes, i considerant que, a càrrec de fons propis del capítol II d'aquest mateix programa, s'han realitzat despeses per assistències tècniques, per import de 3.255.000 pessetes, on concorren les circumstàncies d'elegibilitat i per a les quals no s'ha transferit la part corresponent al cofinançament Feder, es considera procedent transferir únicament al capítol VI, i per import total de la inversió necessària, entenent compensat el 25% de fons propis associats amb l'import avançat a càrrec del capítol II.
  
A aquest efecte, d'acord amb el que disposen els articles 18 i 20 de la Llei 4/1996, de Pressupostos de la Generalitat Valenciana per a 1997, resolc
  
Primer
  
Autoritzar la minoració de crèdit en l'aplicació pressupostària 51.63.670.56.8 per un import de 8.900.000 pessetes.
  
Segon
  
Autoritzar l'habilitació del capítol Inversions reals en el programa 612.10 Planificació i Previsió Econòmica i la seua dotació amb un import de 8.900.000 pessetes.
  
Tercer
  
Autoritzar, com a conseqüència de l'augment autoritzat en el punt segon, la inclusió en l'annex d'inversions reals del programa 612.10 Planificació i Previsió Econòmica d'un projecte d'inversió Equips i material informàtic.
  
València, 15 d'octubre de 1997. El conseller d'Economia, Hisenda i Administració Pública: José Luis Olivas Martínez.